Sejŝela pigonajtingalo

La Sejŝela pigonajtingalo aŭ Sejŝela ŝamao (Copsychus sechellarum) estas specio de birdo de la familio de Muŝkaptuledoj (iam en Turdedoj) kaj genro Copsychus kiu enhavas speciojn kun longaj vostoj kaj nigraj supraj partoj. El tiu genro plej parto de la specioj loĝas en Azio, kelkaj en Afriko kaj multaj specioj estas endemioj en insuloj. Tiu estas mezgranda endanĝerita birdo, endemio el la granit-sejŝelaj tropikaj humidaj arbaroj en la Hinda Oceano.

Tiu specio de pigonajtingalo estas ĉirkaŭ 25 cm longa. Ĝi havas brilnigran plumaron kun blanka strio en ĉiu flugilo. Ĝi estas konsiderata longviva specio kies vivaveraĝo estas ĉirkaŭ 15 jaroj. Ties biotopo estas arbaroj, plantejoj kaj ĉe ĝardenoj. Ties teritorio en la insulo de Fregate estis limigita de areo de malferma grundo kun seka foliaro.

Historie oni supozas, ke ĝi ekzistis en plej parto de la granit-sejŝelaj tropikaj humidaj arbaroj. Detruado de la vivejo kaj enmetitaj predantoj (hejmaj katoj) grande malpliigis siajn iamajn nombrojn. Ĉirkaŭ 1970, ĝi estis preskaŭ formortonta pro populacio de nur 16 individuoj restantaj, ĉiu en la insulo Fregate. Post la du venontaj jardekoj, la specio sukcesis savi sin el formortiĝo, sed ties populacio en 1990 estis ankoraŭ de nur 23 individuoj. En 1990 BirdLife International komencis konservajn klopodojn por savi tiun pigonajtingalon. En la 1990-aj jaroj kelkaj birdoj estis translokigitaj al insuloj Cousin kaj Cousine.Watson, J ; C. Warman; D. Todd & Victorin Laboudallon (1992) The Seychelles magpie robin Copsychus sechellarum: ecology and conservation of an endangered species. Biological Conservation 61:93-106 En 2002, Nature Seychelles translokigis kelkajn birdojn al insulo Aride.

Nuntempe estas konstanta malgranda populacio de tiu afrotropisa specio en kvar insuloj de la Sejŝeloj, kaj estas planoj por reenmeti tiun specion en la insulo Denis. Je 2005 la totala populacio estis 178 birdoj (Frégate- 82), (Cousin- 46), (Cousine- 32), (Aride-18) kaj la IUCN listigis sian statuson el Draste Endanĝerita al Endanĝerita.

 Referencoj 

 Eksteraj ligiloj 

 Photo & Kutimaraj Karakteroj 
 BirdLife International; Konservostatuso 

Kategorio:Muŝkaptuledoj
Kategorio:Afrotropisa faŭno
Kategorio:Birdoj de Afriko